( Athugasemd vegna póstlista . Það hafa svo margir skráð sig á póstlistann minn , að forritið hefur ekki haft burði til að senda öllum pistlana . Nú vona ég , að tæknimönnum hafi tekist að leysa þennan vanda . Þeir , sem hafa ekki áhuga á að vera á listanum , geta afskráð sig á vefsíðunni . Ég bið þá afsökunar , sem hafa ekki notið þeirrar þjónustu , sem lofað er á vefsíðunni . Bj . Bj . ) Það er sérkennilegt fyrir stjórnmálamann og þátttakanda í hinni daglegu umræðu um stjórnmál að hafa misst af Kastljósinu sl. fimmtudag , þegar forystumenn stjórnmálaflokkanna hittust til viðræðna ? í fyrsta sinn í mörg ár - og skiptust á skoðunum við upphaf kosningaþings . Ég var staddur á Akureyri og tók þar þátt í 17. landsþingi Sambands íslenskra sveitarfélaga . Á sama tíma og Kastljósið var sýnt bauð Páll Pétursson félagsmálaráðherra okkur fordrykk og síðan var hátíðarkvöldverður . Ég bjóst við því , að í Morgunblaðinu daginn eftir yrði lesendum þess sagt frá því , sem hæst bar í þessum umræðum . Önnur blöð hef ég ekki séð , síðan þátturinn var . Ef til vill hefur verið fjallað um hann í fréttum útvarps og sjónvarps en það hefur einnig farið fram hjá mér . Ég fræddist um þáttinn í fjölmiðlum af spjalli í dægumálaútvarpinu á rás 2 , síðdegis föstudaginn 27. september . Þar ræddu tvær vinstri konur , Dagný Jónsdóttir , formaður Sambands ungra framsóknarmanna , og Drífa Snædal , forystumaður hjá vinstri / grænum , um þáttinn . Voru þær sammála um , að Össur Skarphéðinsson hefði staðið sig illa í þættinum . Þá heyrði ég Guðmund Steingrímsson ræða um þáttinn í pistli í Víðsjá . Mér skilst , að Guðmundur sé í þessum þætti til að vera fyndinn , að minnsta kosti gerði hann tilraun til þess að á kostnað stjórnmálamannanna , sem voru í Kastljósinu ? að vísu setti hann Margréti Sverrisdóttur innan sviga , en hún kom í þáttinn fyrir hönd föður síns . Sjónarhorn Guðmundar er frá vinstri , svo að opinberlega hef ég aðeins hlustað á vinstrisinna tala um þennan þátt . Miðað við tóninn í þessu fólki dreg ég þá ályktun að Davíð Oddsson hafi staðið sig vel í umræðunum . Ég ætla að spara mér frerkari fullyrðingar um , hvaða skil fjölmiðlar hafa gefið þessum umræðum , enda ekki haft nein tök á að kynna mér það til hlítar . Eitt veit ég af löngum kynnum af fjölmiðlum víða um heim , að þeir hefðu nýtt sér slíkan þátt til frétta og útlegginga . Sumstaðar hefðu blöð birt hann í heild , til dæmis Le Monde í Frakklandi , til að lesendur gætu brotið orð stjónrmálamannanna til mergjar . Oft skiptir efnislega meiru að lesa það , sem sagt er í slíkum þáttum , en hlusta og horfa , því að athyglin beinist að útliti , framsögn og framgöngu frekar en efni , þegar horft er á þættina í sjónvarpi . Fleyg urðu orð Edmunds Stoibers , kanslaraefnis kristilegra í Þýskalandi , á dögunum , þegar hann sagði konu hafa hringt í sig eftir sjónvarpseinvígi við Gerhard Schröder og haft það eitt til málanna , að leggja að Stoiber hefði verið með ljótt hálsbindi ! Ég ætla sem sé ekki að fara fleiri orðum um það , sem ég ekki sá í sjónvarpinu á fimmtudagskvöld . Hins vegar ætla ég að segja frá því , sem ég sá hjá Leikfélagi Akureyrar á föstudagskvöld , þegar þar var frumsýndur Hamlet eftir William Shakespeare í leikstjórn Sveins Einarssonar . Sýningin er einstaklega góð í einfaldleika sínum og tilgerðarleysi , þar sem hinn frábæri texti í þýðingu Helga Hálfdánarsonar hittir áhorfandann með áhrifamiklum hætti . Sveinn leggur áherslu á orðin : ? Úr liði er öldin ? og viðbrögð ungs fólks , þegar ábyrgðin færist á herðar þess . Hópur ungra leikara tekst á við þetta stórvirki leikbókmenntanna af glæsileika og nefni ég þar sérstaklega Ívar Örn Sverrisson í hlutverki Hamlets . Hann lauk leikaranámi Listaháskóla Íslands í vor og ræðst því ekki á garðinn , þar sem hann er lægstur í frumraun sinni . Hlaut hann verðskuldað lof áhorfenda á frumsýningunni eins og aðrir , sem að verkinu koma . Ég er ekki nægilega kunnugur verki Shakespeares til að átta mig á því , hvernig Sveinn hefur meitlað verkið í leikstjórn sinni . Eitt er víst , að boðskapurinn kemst listilega vel til skila . Að mínu mati er sýningin einkar vel til þess fallinn að vekja áhuga ungs fólks á þessu meistaraverki og auðvelda skilning á því . Vonandi fara sem flestir í skólabænum Akureyri á sýninguna auk þeirra , sem sækja hana lengra að . Ég fór norður á Akureyri miðvikudaginn 25. september en 17. landsþing Sambands íslenskra sveitarfélaga hófst upp úr hádegi þann dag og lauk síðdegis föstudaginn 27. september . Meðal ræðumanna á fyrsta þingdegi var Styrmir Gunnarsson , ritstjóri Morgunblaðsins , sem áréttaði þá stefnu blaðsins í nokkur ár , það er síðan það birti í heild blaðauka úr vikuritinu The Economist , um að auka beri þátttöku almennings í töku ákvarðana um eigin málefni með atkvæðagreiðslum um einstök mál , þetta verði auðveldara eftir því sem rafræn tækni aukist og fleiri hafi aðgang að henni . Hvort þessi sýn um framtíðina rætist , veit enginn . Í Sviss , þar sem þjóðaratkvæðagreiðslur eru algengastar , er þátttaka í þeim almennt ekki mikil . Víða glíma stjórnmálamenn við vaxandi áhugaleysi almennings á störfum þeirra , sem endurspeglast til dæmis í dræmri kjörsókn . Ef til vill fjallar enginn fjölmiðill um Kastljósþáttinn sl. fimmtudag , af því að umræðurnar þykja ekki fréttnæmar , þótt fjallað sé um brýn málefni . Ég efast um , að unnt sé að virkja almenning til virkrar þátttöku í ákvörðun um einstök mál með skipulegum hætti , þótt það sé auðveldara en áður með tölvunni . Ég sagði við Styrmi að loknu erindi hans , að hann sæi greinilega fyrir sér , að sveitarstjórnarmenn hyrfu úr sögunni . Fólk þyrfti ekki annað en kynna sér skoðun Morgunblaðsins og síðan setjast við tölvuna og taka ákvörðun . Miðla henni til embættismanna sveitarfélagsins , sem önnuðust framkvæmdina . Hvert er hlutverk kjörinna fulltrúa , ef svigrúm þeirra til að taka ákvarðanir í krafti þess umboðs , sem þeir fá í kosningum , er horfið ? Á vettvangi Sambands íslenskra sveitarfélaga leitast menn við að halda hópnum einsleitum , að allir glími við sömu verkefni án tillits til stærðar eða landafræði . Sveitarfélögum hefur fækkað en spurningunni um það , hvað þau mega vera lítil , þarf að svara með hliðsjón af nýjum kröfum . Þegar rætt var um flutning nýrra verkefna frá ríki til sveitarfélaga , var fallið frá því á í ályktun landsþingsins að tíunda einstök verkefni , eftir að ég mótmælti því að notað yrði orðlaga , sem mátti skilja á þann veg , að flytja ætti löggæslu frá ríkinu . Í stað þess að skilgreina nánar um hvað textinn snerist , var upptalning á einstökum verkefnum einfaldlega afmáð , Sumir töldu þetta sýna veikleikann í hugmyndinni um , að öll sveitarfélög geti sinnt sömu verkefnum . Það sé einfaldlega draumsýn .